Ιερά Μητρόπολις Ίμβρου και Τενέδου

Η **Ιερά Μητρόπολις Ίμβρου και Τενέδου** είναι μία από της Μητροπόλεις του Οικουμενικού Πατριαρχείου εντός της Τουρκίας. Στην εκκλησιαστική και πνευματική δικαιοδοσία της ανήκουν τα νησιά της Ίμβρου και της Τενέδου.

Μητροπολίτης της είναι από τον Μάρτιο του 2020 ο Κύριλλος (Συκής).

## Ιστορικά στοιχεία
Κατά την πρώτη χριστιανική χιλιετία, η Ίμβρος υπαγόταν κατά πάσα πιθανότητα στην Μητρόπολη Λήμνου και η Τένεδος στην Μητρόπολη Μυτιλήνης, όχι όμως ως επισκοπές, αλλά ως απλές εκκλησιαστικές παροικίες εφόσον δεν θεωρούνταν σημαντικές πληθυσμιακά. Το 1010 για πρώτη φορά η Ίμβρος εμφανίζεται ως Πατριαρχική Εξαρχία, η οποία δόθηκε στον Μιχαήλ Κηρουλάριο, τον μετέπειτα Οικουμενικό Πατριάρχη. Η κατάσταση αυτή της Πατριαρχικής Εξαρχίας διατηρείται μέχρι τον 14ο αιώνα.

Επί αυτοκράτορος Μανουήλ του Παλαιολόγου (1391-1426) η Ίμβρος προήχθη σε Αρχιεπισκοπή, από δε τα μέσα του 15ου αιώνα αναφέρεται ως Μητρόπολη στην 70ή θέση μεταξύ των Μητροπόλεων του Οικουμενικού Πατριαρχείου. Η έδρα της Μητροπόλεως βρισκόταν στον οικισμό Κάστρο μέχρι τον 20ό αιώνα, στις αρχές του οποίου μεταφέρθηκε στον οικισμό Παναγία. 

Μετά την Συνθήκη της Λωζάνης του 1923, η Ίμβρος και η Τένεδος ανήκουν στην Τουρκία. Έτσι, το 1923 αποσπάστηκε από τη Μητρόπολη Μυτιλήνης η Τένεδος και προσαρτήθηκε στη Μητρόπολη Ίμβρου, η οποία έκτοτε φέρει τον τίτλο «Ίμβρου και Τενέδου». Σήμερα είναι η τρίτη κατά τάξη Μητρόπολη του Οικουμενικού Πατριαρχείου, εντός Τουρκίας.

Μητροπολίτης Ίμβρου και Τενέδου είναι από τον Μάρτιο του 2020 ο Κύριλλος (Συκής).

### Επισκοπικός κατάλογος

## Ενορίες και κοινότητες
Στην Ιερά Μητρόπολη σήμερα, υπάρχουν συνολικά οκτώ (8) κοινότητες. Επτά (7) ιερείς εξυπηρετούν αυτές τις Κοινότητες και τους ναούς.

Πιο συγκεκριμένα:

* **[[Παναγία Ίμβρου|Κοινότητα Παναγίας:]]** 
** Ιερός Ναός Κοιμήσεως της Θεοτόκου (Μητροπολιτικός), 
** Ιερός Ναός Παμμεγίστων Ταξιαρχών,
** Ιερός Ναός Παναγίας Ταξειδιανής
* **[[Άγιοι Θεόδωροι Ίμβρου|Κοινότητα Αγίων Θεοδώρων]]:** 
** Ιερός Ναός Αγίου Γεωργίου,
** Ιερός Ναός Κοιμήσεως της Θεοτόκου,
** Ιερός Ναός Αγίου Δημητρίου
* **[[Σχοινούδι Ίμβρου|Κοινότητα Σχοινουδίου]]:** 
** Ιερός Ναός Αγίας Μαρίνας,
** Ιερός Ναός Κοιμήσεως της Θεοτόκου
* **[[Αγρίδια Ίμβρου|Κοινότητα Αγριδίων:]]** Ιερός Ναός Ευαγγελισμού της Θεοτόκου
* **[[Γλυκύ Ίμβρου|Κοινότητα Γλυκέος:]]** Ιερός Ναός Κοιμήσεως Θεοτόκου 
* **[[Ευλάμπιο Ίμβρου|Κοινότητα Ευλαμπίου:]]** Ιερός Ναός Αγίας Βαρβάρας *(κατειλημμένη Κοινότητα)*
* **[[Κάστρο Ίμβρου|Κοινότητα Κάστρου:]]** 
** Ιερός Ναός Αγίας Μαρίνας *(κατειλημμένος Ναός),* 
** Ιερός Ναός Αγίου Σπυρίδωνος *(κατειλημμένος Ναός)*
** Ιερός Ναός Αγίου Νικολάου *(κατειλημμένος Ναός)*
* **[[Τένεδος|Κοινότητα Τενέδου:]]** Ιερός Ναός Κοιμήσεως Θεοτόκου

## Μονές και μετόχια

### Μετόχια
* Ιερό Μετόχιο Αγίου Δημητρίου (Ιερά Μονή Αγίας Αικατερίνης Όρους Σινά) στην περιοχή Λιβρόχια Αγριδίων,
* Ιερό Μετόχιο Αγίων Κωνσταντίνου και Ελένης (Ιερά Πατριαρχική και Σταυροπηγιακή Μονή Μεγίστης Λαύρας) στην περιοχή Μέγα Κάμπου Αγίων Θεοδώρων,
* Ιερό Μετόχιο Παμμεγίστων Ταξιαρχών (Ιερά Πατριαρχική και Σταυροπηγιακή Μονή Κουτλουμουσίου) στην περιοχή Γλυκέος,
* Ιερό Μετόχιο Παναγίας Πορταϊτίσσης (Ιερά Πατριαρχική και Σταυροπηγιακή Μονή Ιβήρων) στην Τένεδο.

### Μονύδρια
* Ιερό Μονύδριο Αγίου Νικολάου, στην περιοχή Μάρμαρο,
* Ιερό Μονύδριο Αρχιστρατήγου του «Καρδαμιώτη» ή «Καλαμιδιώτη», στο Σχοινούδι,
* Ιερό Μονύδριο Αγίας Τριάδος, στο Σχοινούδι,
* Ιερό Μονύδριο Αγίου Γεωργίου «Καστέλιον», στο Σχοινούδι,
* Ιερό Μονύδριο Παναγίας Μπαλωμένης, στην περιοχή Μεσάδι,
* Ιερό Μονύδριο Αρχιστρατήγων, στα Νερήματα Αγίων Θεοδώρων,

## Τοπική αγιολογία
* Μάρτυρας Αβούδιμος
* Ιερομάρτυρας Κύριλλος ο Λούκαρις
* Νεομάρτυρας Θεόδωρος ο εν Δαρδανελλίοις
* Παναγία Ιμβριώτισσα

## Παραπομπές


## Πηγές
* 
*  
* 
* 
* 
* 
* 
* 
* 
* 
* 

Ιμβρου και Τενέδου